钦定古今图书集成/明伦汇编/官常典/第099卷 > 平凉恭王冲𤊨
## 钦定古今图书集成/明伦汇编/官常典/第099卷 > 平凉恭王冲𤊨

按《明外史韩宪王传》：“恭王冲𤊨，韩宪王松子也。永乐
五年，宪王薨，冲𤊨嗣。时成祖已割弃三卫地，开原逼
塞不可居。二十二年，改封平凉。仁宗即位，召冲𤊨与
弟襄陵王冲秋、乐平王冲”入朝，各献《诗颂》。仁宗嘉
悦，赐金币有差。宣宗初，请徙江南。不许。请蠲护卫屯
租，建邸第。许之。遣主事毛俊经度，并建襄陵、乐平二
邸及岷州广福寺。陕西守臣言“岁歉，请辍工。”帝令缮
王宫，罢建寺役。平凉接边徼，间谍充斥，冲𤊨习边鄙
利弊。正统初，上书极言边事。赐书褒答。五年薨。子怀
王范圯嗣，九年薨。弟靖王范嗣，景泰元年薨。子惠
王《征钋》嗣。

按《藩献记》：“平凉恭王冲𤊨，韩宪王子也。宪王始封开
原，未之国而薨。永乐八年，王袭爵。二十二年，出封平
凉。平凉北接边徼，间谍数充斥境上。王习见边防利
害，扼腕愤邑。正统元年，上书极言时事。英庙报曰：‘承
谕边计至悉，足见叔祖惓惓以宗社国家为心，深思
远虑，虽古贤王，不是过也’。”赐玺书慰劳，并赉金币。正
统五年薨。薨后九年而有土木之变。